**เมเปิ้ลสตอรี่** (อังกฤษ: **MapleStory**, เกาหลี: **메이플스토리**) เป็นเกมประเภท MMORPG แบบสองมิติ ซึ่งเกมนี้พัฒนาโดยบริษัท Wizet ของประเทศเกาหลีใต้ โดยเปิดให้บริการครั้งแรก เมื่อวันที่ 29 เมษายน พ.ศ. 2546 สำหรับเมเปิลสตอรีของประเทศไทย เปิดให้บริการโดยบริษัท เอเชียซอฟท์ คอร์ปอเรชั่น (Asiasoft) เมื่อวันที่ 16 สิงหาคม พ.ศ. 2548 และได้ปิดให้บริการในวันที่ 29 มิถุนายน พ.ศ. 2555 ส่วนในประเทศเกาหลีซึ่งเป็นเจ้าแรกนั้น ยังคงเปิดให้บริการอยู่ อย่างไรก็ตาม Nexon ได้นำเกมกลับมาเปิดให้บริการอีกครั้ง ผ่านสาขาอย่างเป็นทางการในประเทศไทย วันที่ 31 ตุลาคม พ.ศ. 2560 และปิดตัวลงอีกครั้งในวันที่ 1 เมษายน พ.ศ. 2563

ตัวละคร
-------

ตัวละครในโลกเมเปิ้ลสตอรี จะเริ่มต้นจากการเป็นผู้เริ่มต้นจากนั้นจึงจะทำการเปลี่ยนอาชีพเป็นอาชีพใดอาชีพหนึ่งหรือจะคงไว้ในการเป็นผู้เริ่มต้นก็ได้ซึ่งแต่ละอาชีพนั้นใช้ค่าสถานะที่แตกต่างกันออกไป ผู้เล่นจำเป็นจะต้องเพิ่มค่าสถานะให้ตรงกับอาชีพที่ตนเองได้ทำการเล่นไว้ และภายในเกมยังได้แบ่งเป็นสายอาชีพอีกมากมาย โดยคำว่า Maple มาจากชื่ออาชีพจำพวก Hero เรียงตามอักษรตัวหน้า และ Story มาจากอักษรตัวหน้าของชื่อ Hero คนสุดท้าย Shade อีกทั้งตามเรื่องราวแรกของตัวละคร สายอาชีพพจญภัย ซึ่งจะได้เจอกับตัวละครอื่นที่มีชื่อขึ้นต้นเรียงกันว่า MapleStory โดยตัวสุดท้าย Y มาจากตัวผู้เล่นเอง คือ You

1. **M**ercedes
2. **A**ran
3. **P**hantom
4. **L**uminous
5. **E**van/**E**unwol
6. **S**hade/**S**ugar
7. **T**ess
8. **O**livia
9. **R**ondo
10. **Y**ou (คุณหรือผู้เล่น)

### สายอาชีพ Adventurers

|
|  |
**ตารางแสดงสายอาชีพ - Job Progression**| เริ่มต้น | Job 1  (Lv. 10-30) | Job 2  (Lv. 30-60) | Job 3  (Lv. 60-100) | Job 4  (Lv. 100-140) | Hyper Skill  (Lv. 140-200) | Job 5  (Lv. 200-260) | Job 6  (Lv. 260-300) | ลักษณะการต่อสู้ |
| --- | --- | --- | --- | --- | --- | --- | --- | --- |
| Beginner - นักผจญภัย | Swordman (Warrior) | Fighter | Crusader | Hero | ดาบใหญ่และโล่ |
| Page | White Knight | Paladin | ดาบและพลังศักดิ์สิทธิ์ |
| Spearman | Berserker | Dark Knight | หอกและอาวุธด้ามยาว |
| Magician (Magician) | Wizard (Fire / Poison) | Mage (Fire / Poison) | Arch Mage (Fire / Poison) | จอมเวทย์ไฟ |
| Wizard (Ice / Lightning) | Mage (Ice / Lightning) | Arch Mage (Ice / Lightning) | จอมเวทย์น้ำแข็ง |
| Cleric | Priest | Bishop | นักบวช |
| Archer (Bowman) | Hunter | Ranger | Bow Master | คันธนู |
| Crossbow Man | Sniper | Crossbow Master | หน้าไม้ |
| Ancient Archer | Soulchaser | Pathfinder | ธนูเวทย์มนตร์ดำ |
| Rogue (Thief)  *Dual Blade* | Assassin | Hermit | Night Lord | ดาวกระจาย |
| Bandit | Chief Bandit | Shadower | มีดสั้น |
| Blade Recruit | Blade Acolyte | Blade Specialist | Blade Lord | Blade Master | มีดคู่ขนาดใหญ่ |
| Pirate (Pirate)  *Cannoneer* | Brawler | Marauder | Buccaneer | สนับมือต่อย |
| Gunslinger | Outlaw | Corsair | ปืนสั้น |
| Cannon Trooper | Cannon Blaster | Cannon Master | ปืนใหญ่ |
|

สายอาชีพ Adventurers เปรียบเสมือนผู้เล่นทั่วไป โดยจะเริ่มที่เกาะ Maple Island มีภารกิจอันมากมายสำหรับเริ่มต้นการผจญภัย โดย Adventures นั้นเป็นผู้ที่ปรากฏตัวออกมาจากต้นเมเปิ้ลบน Maple Island โดยไม่ทราบที่มาที่แน่ชัด

สายอาชีพ "Dual Blade" จะต้องไปคุยกับ Lady Syl แทน Dark Load โดยจะมีการสอนบังคับตัวละครและโจมตีมอนสเตอร์โดยมีภารกิจอันมากมายสำหรับเริ่มต้นการผจญภัย จัดเป็นพวกชาวบ้านธรรมดาที่ต้องการฝึกฝนและกลายเป็นนักรบสำหรับการผจญภัยในโลกเมเปิ้ลแห่งนี้ เรื่องราวมาจาก Dark Lord คนก่อนหน้านี้ได้มีลูกศิษย์ที่ชื่อว่า Jin และ ลูกสาวของเขาชื่อว่า Sulhee เรื่องราวดำเนินไปอันเนื่องมาจากเพื่อนของ Dark Lord ชื่อ Tristan ขอร้องให้ช่วยฆ่า Balrog แต่ด้วยความโชคร้าย Dark Lord ได้กลายเป็น Monster โดยโดนคำสาปจาก Balrog และ Jin จำเป็นต้องฆ่า Dark Lord เพราะเขาได้โจมตีเมือง Kerning City และเมื่อ Sulhee ได้เห็นร่างที่ไร้วิญญาณของพ่อที่ Jin อุ้มมาเธอคิดว่า Jin เป็นคนวางแผนและฆ่าพ่อของเธอเพราะหวังในตำแหน่งแห่ง Dark Lord ถึงแม้ว่าเธอจะรัก Jin ก็ตามแต่เธอก็ได้คิดไปแบบนั้นเสียแล้ว ดังนั้นต่อมา Jin จึงได้ขึ้นเป็น Dark Lord แทนและจากนั้นอีกไม่นาน Sulhee ก็ได้สร้างองค์กรลับเพื่อที่จะต่อต้าน Jin และให้กำเนิดนักรบนามว่า "Dual Blade"

สายอาชีพ "Cannon Shooter" เมื่อรับคำสั่งเปลี่ยนอาชีพ เราจะต้องเดินทางกลับไปยัง Maple Island แต่ระหว่างทางบนเรือได้โดนมอนเตอร์เข้าจู่โจมจนเรืออัปปางลง และเมื่อตื่นมา ณ ที่หนึ่งซึ่งทราบภายหลังว่าคือ Coco Island โดยมีลิงตัวน้อยคอยอยู่ข้างๆ โดยจะมีการสอนบังคับตัวละครและโจมตีมอนสเตอร์โดยมีภารกิจอันมากมายสำหรับเริ่มต้นการผจญภัย จัดเป็นพวกลูกเรือธรรมดาที่ต้องการฝึกฝนและกลายเป็นนักรบสำหรับการผจญภัยในโลกเมเปิ้ลแห่งนี้ เรื่องราวเริ่มมาจากเด็กน้อยนักผจญภัยได้ออกเดินทาง เขาเป็นลูกเรือคนหนึ่งในเรือโจรสลัด ในขณะที่เดินเรืออยู่นั้น พวกเขาได้เจอกับสัตว์ประหลาด "Barlog" ลูกเรือถูกผลักตกทะเล เขาสลบอยู่บนแพขอนไม้กลางมหาสมุทร โชคยังดีที่เขายังไม่ตายและถูกพัดเข้ามายังเกาะแห่งหนึ่งที่ชื่อ Coco Island โดยได้พบกับเจ้าลิงน้อย (พูดได้ด้วย) ไม่นานเขากับลิงก็ได้เป็นเพื่อนกันต่อมาด้วยความพยายามที่จะหาวิธีออกจากเกาะแห่งนี้ เข้าได้เจอกับกับตันคนหนึ่งและได้พูดคุยกัน กับตันคนนั้นได้สร้างปืนใหญ่ขึ้นมาโดยให้พวกเขาได้ขึ้นไปนั่งบนปากปืนใหญ่และยิงเครื่องที่เขานั่งออกไปยังเกาะ Victoria เด็กน้อยคนนั้นได้ตื่นขึ้นมาและรู้สึกตัวอีกทีว่าอยู่ในฐานทัพเรือ Nautilus แล้วเขาได้เริ่มเป็นส่วนหนึ่งฐานทัพ Nautilus แห่งนี้และได้ตั้งหน่วยงานใหม่กับระบบที่สร้างขึ้นมาใหม่นั่นคือ "Cannon" ซึ่ง Valerie ลูกศิษย์โจรสลัดของท่านอาจารย์ Kyrin ได้ริเริ่มความคิดขึ้นมาพร้อมกับเหล่าโจรสลัดคนอื่นร่วมกันพัฒนาเรือ Nautilus เพื่อยกระดับความสามารถในการรบ จนได้เกิดนักผจญภัยคนใหม่นามว่า "Cannon Shooter" นักยิงปืนใหญ่พร้อมลิงคู่ใจ

### สายอาชีพ Cygnus Knight

|
|  |
**ตารางแสดงสายอาชีพ - Job Progression**| เริ่มต้น | Job 1 (Lv. 10-30) , Job 2 (Lv. 30-60) , Job 3 (Lv. 60-100) , Job 4 (Lv. 100-140) , Hyper Skill (Lv. 140-200), Job 5 (Lv. 200-260), Job 6 (Lv. 260-300) |
| --- | --- |
| Noblesse - นักรบดาวหงษ์แห่งจักรพรรดินี |
| Soul Master / Dawn Warrior : Warrior ผู้ที่สามารถหลอมรวมพลังจากภูติแห่ง "วิญญาณ" เข้ากับดาบได้ |
| Flame Wizard / Braze Wizard : Magician ผู้ที่สามารถดึงเอาพลังจากภูติแห่ง "ไฟ" มาใช้ได้ |
| Wind Breaker / Wind Archer : Bowman ผู้ที่สามารถผสานพลังจากภูติแห่ง "ลม" ให้แก่ธนูของตนได้ |
| Night Walker / Lord Shadow : Thief ผู้ที่ไม่เพียงแต่จะใช้พลังจาก "ความมืด" ได้ แต่ยังมีพลังจาก "พิษ" เข้ามาเสริมด้วย |
| Striker / Thunder Breaker : Pirate ผู้ที่สามารถปลุกเอาพลังจาก "สายฟ้า" ขึ้นมาใช้ และโจมตีด้วยพลังกายอันมหาศาลได้ |

สายอาชีพ Cygnus Knight ตัวละครมาจะอยู่ที่เกาะ Ereve โดยจะมีความง่ายและสบายกว่าสายอาชีพ Advanturers การพัฒนาของตัวละครจะเร็วมาก จัดเป็นกลุ่มนักรบของราชินีที่ต่อต้านเวทมนตร์ดำ โดยขึ้นตรงต่อราชินี Cygnus และมีสายสัมพันธ์อย่างเฉพาะเจาะจง โดยจะได้รับพลังศักสิทธิ์ขององค์ราชินี

### สายอาชีพ Resistance

|
|  |
**ตารางแสดงสายอาชีพ - Job Progression**| เริ่มต้น |
| --- |
| Citizen - นักรบผู้กอบกู้ |
|
|
|
|
|

กลุ่มอาชีพ Resistance เป็นกลุ่มอาชีพที่อยู่ในเมือง Edelstein ซึ่งเป็นเมืองที่ครั้งหนึ่งเคยเป็นสถานที่ๆ White Mage ได้เติบโตและเรียนรู้วิชาเวทย์มนต์ต่างๆมากมาย เมื่อ 100 ปี ก่อน ซึ่งเมื่อก่อนไม่ได้ใช้ชื่อเมืองว่า Edelstein ปัจจุบันหลังจาก 100 ปี กองทัพของ Commander Orchid และ Lotus ซึ่งได้รวบรวมกำลังพลขึ้นมาใหม่เป็นองค์กรชื่อว่า Blackwing โดยมีเป้าหมายเพื่อทำการค้นหา Sealing Stone ที่ถูกซ่อนกระจายอยู่ทั่วทุกมุมโลกซึ่งเป็นผนึกที่กักขัง Black Mage และยังเป็นกุญแจสำคัญในการเอาชนะ Black Mage อีกด้วย เหล่า Resistance ได้กำเนิดขึ้นจากการต่อต้านของประชาชนภายในเมือง Edelstein พวกเขาได้สืบและหาเป้าหมายที่แท้จริงขององค์กร Blackwing เพื่อยับยั้งและทำลายแผนการที่จะทำลายโลก

### สายอาชีพ Hero

|
|  |
**ตารางแสดงสายอาชีพ - Job Progression**| เริ่มต้น | Job 1 (Lv. 10-30) , Job 2 (Lv. 30-60) , Job 3 (Lv. 60-100) , Job 4 (Lv. 100-140) , Hyper Skill (Lv. 140-200), Job 5 (Lv. 200-260), Job 6 (Lv. 260-300) |
| --- | --- |
| The Legend - ผู้เป็นดั่งตำนาน |
| Aran : นักรบผู้ว่องไวที่สามารถใช้อาวุธด้ามยาวได้เร็วปานสายฟ้า |
| Evan : นักเวทมนตร์ผู้ที่ผสมผสานวิถีชีวิตของชาวมังกรเข้ากับการต่อสู้ด้วยเวทมนตร์ได้เป็นอย่างดี |
| Mercedes : ราชินีเอลฟ์แห่งเอลูเอล ผู้เชี่ยวชาญในการใช้หน้าไม้คู่ |
| Phantom : จอมโจรไร้เงาในตำนาน |
| Shade : โจรสลัดผู้ถูกลบล้างความทรงจำ ที่ได้รับพลังจากเทพจิ้งจอก |
| Luminous : จอมเวทย์ผู้ใช้พลังผสมผสานศาสตร์แห่งแสงสว่างและความมืดเข้าไว้ด้วยกัน |

สายอาชีพ Aran นี้พอสร้างตัวละครมาจะอยู่ที่เกาะ Rien ซึ่งเป็น 1 ในนักรบฮีโร่ทั้ง 5 ได้ตื่นขึ้นมาหลังจากสลบจากการต่อสู้กับ Black Mage และพบว่าตัวเองอยู่เต็นท์ Aran ได้เดินออกไปข้างนอกและพบ Athena Pierce อยู่บนเรือเฟอร์รี่ เธอกำลังช่วยผู้คนอพยพไปยังเกาะ Victoria Island และหลบหนีความน่ากลัวของ Black Mage ในขณะที่เหล่าฮีโร่คนอื่นๆ กำลังต่อสู้กับ Black Mage อยู่แต่แล้วเหตุการณ์เลวร้ายก็เกิดขึ้นเมื่อเด็กน้อยคนหนึ่งหายตัวไป Aran ได้รีบเข้าไปในป่าเพื่อตามหาเด็กคนนั้นแต่ก็มีอุปสรรคขวางทางมากมาย เขาต้องต่อสู้กับเหล่ามอนสเตอร์ชั่วร้าย จนในที่สุดเขาเจอเด็กน้อยและพากลับมายังเรือเฟอร์รี่ได้อย่างปลอดภัย Aran ได้ส่งเด็กคนนั้นขึ้นไปบนเรือเฟอร์รี่และบอกพวกเขาให้ออกเรือทันที เพราะไฟเริ่มลุกลามเข้ามามากแล้ว ส่วนตัวเขาเองได้สัญญาไว้แล้วว่าจะกลับมาให้ได้อย่างปลอดภัยและแล้วสงครามก็ดำเนินไป... หนึ่งศตวรรตต่อมา Aran ได้ตื่นขึ้นอีกครั้งในเมือง Rien และได้พบ Lilin เด็กสาวน้อยคนสุดท้ายในตระกูล Aran ที่จะช่วยฟื้นความทรงจำของกลับคืนมาและนี่ก็คือจุดเริ่มต้นของ "Aran" นักรบผู้กล้าคนแรกที่ได้ฟื้นขึ้นมาอีกครั้งในโลกเมเปิ้ล เป็นสายอาชีพที่พัฒนาได้ช้ามาก ตลอดระยะเวลาทุกๆ เลเวลของตัวละครแทบจะไม่มีการพัฒนาเลย จะมีแต่เพียงทักษะใหม่ๆ เพิ่มเข้ามาเท่านั้น แต่สายอาชีพนี้จะมีความเก่งและความคล่องตัวมากที่สุดในเกมตั้งแต่เริ่มต้นอยู่แล้ว จึงลดข้อเสียเปรียบเรื่องการพัฒนาการได้เป็นอย่างดี สายอาชีพนี้ใช้อาวุธประเภทหอกได้ด้วยความว่องไว จัดอยู่ในกลุ่มนักรบผู้ต่อต้านเวทมนตร์ดำ The Legend

สายอาชีพ Evan เป็นสายอาชีพของผู้ดูแลรักษามังกรและมีมังกรเป็นเหมือนส่วนหนึ่งของวิถีการดำรงชีวิต นักเวทย์มังกรที่ใช้มังกรในการต่อสู้กับเหล่า Monster โดยสกิลทั้งหมดจะเป็นพวก สนับสนุน, การโจมตี อาวุธหลักที่ใช้ก็คือไม้คทา, ไม้เท้าและมีอุปกรณ์ที่สามารถสวมใส่ให้กับมังกรได้ (หัว, ปีก, หาง, สายคาด) เรื่องราวของเด็กธรรมดาคนหนึ่ง ได้บังเอิญเจอมังกรในฝัน แล้วจู่ๆ หลังจากที่เขาตื่นนอนขึ้นมาได้มีสัญลักษณ์แปลกประหลาดปรากฏอยู่ที่มือข้างขวา เขาประหลาดใจมาก เมื่อเขาเดินออกจากบ้าน (บ้านอยู่ใกล้เมือง Henesys) เขาก็ได้พลัดตกลงไปยังที่แห่งหนึ่ง สัญลักษณ์ประหลาดที่มือก็ส่องแสงประกายและเขาก็ได้เจอกับไข่มังกรในนั้น จากนั้นไม่กี่อึดใจภาพในหัวเขาก็ได้เห็นมังกรตัวใหญ่นามว่า Afrien (ในอีกชื่อนามว่า Onyx Dragon) ที่เล่าเรื่องราวต่างๆ ในสงครามครั้งอดีตให้ฟัง โดยนับต่อจากนี้ไปลูกมังกรน้อยที่เขาพบจะผสานชีวิตเข้ากันเป็นหนึ่งเดียว ลูกมังกรได้ฟักออกมาเขาจะสามารถเลี้ยงดูลูกมังกรให้เติบโตเป็นนักรบผู้กล้า สายอาชีพนี้เปรียบเสมือนนักรบที่ใช้อาวุธด้านเวทมนตร์ การโจมตีทั้งหมดผ่านมาจากทางมังกรและเป็นไปอย่างเชื่องช้า จัดอยู่ในกลุ่มนักรบผู้ต่อต้านเวทมนตร์ดำ The Legend (Evan เป็น Hero คนเดียวที่สืบทอดพลังต่อมาอีกทอดหนึ่ง เนื่องจากนักเวทย์มังกรในการต่อสู้กับ Black Mage คือ Freud ผู้เป็นนักรบมังกรคนแรก)

สายอาชีพ Mercedes เริ่มต้นมาจะอยู่ที่เมือง Elluel บนเกาะ Victoria Island ในช่วงที่เกิดสงครามในโลกเมเปิ้ลนั้น ฮีโร่ทั้งห้าและ Black Mage ได้ต่อสู้กันอย่างดุเดือด Mercedes ได้ตื่นขึ้นมาในช่วงกลางสงคราม เธอเห็น Afrien และ Freud นอนสลบอยู่ Afrien เป็นตัวเดียวที่ยังสามารถพูดคุยกับ Mercesdes ได้ (Freud ได้ตายไปแล้ว) และพยายามเล่าเรื่องราวให้ Mercedes ฟังและให้รีบกลับไปที่เมือง Elluel เพื่อไปบอกให้ชาวบ้านในเมืองทราบเพราะคำสาปของ Black Mage ยังมาไม่ถึง ดังนั้น Afrien จึงได้ใช้พลังที่เหลืออยู่ทั้งหมดส่ง Mercedes กลับ Elluel (ภายหลัง Afrien ได้วางไข่มังกรไว้เพื่อหาผู้สืบทอดคนต่อไปและเป็นที่มาของ Evan) Mercedes ได้กลับมายังเมือง Elluel และรีบไปเตือนผู้อาวุโสและชาวเมือง โดยทำพวงศักดิ์สิทธิ์เพื่อป้องกันคำสาปของ Black Mage ที่กำลังจะมาถึงในไม่ช้าเหล่าชาวเมืองตื่นตระหนกกันมากแต่ Mercedes ก็พยายามหาทุกวิถีทางพื่อรับมือกับคำสาปจนสามารถปิดผนึกป้องกันที่ประตูเมืองได้ แต่ทันใดนั้นเองคำสาปของ Black Mage ได้แพร่เข้ามาถึงเมือง Elluel คำสาปมีพลังรุนแรงมากทำให้เวทมนตร์ที่ใช้ปิดผนึกได้ถูกทำลายลง ผู้คนในเมืองโดนคำสาปแช่แข็งหมดส่วน Mercedes ตระหนักถึงภัยที่กำลังจะมาและพยายามที่จะหลบหนีจนในที่สุด Mercedes ได้เข้าไปในบ้านของเธอ เธอได้อธิษฐานสิ่งศักดิ์สิทธิ์ให้ปกป้องพวกเราไว้และเมื่อถึงเวลาอีกครั้งจะออกมาปกป้องโลกเมเปิ้ลไปพร้อมกับสมาชิกคนอื่นๆ เธอถูกชะตากรรมโดนแช่แข็งในแบบเดียวกันกับ Aran ฉะนั้นแล้วในส่วนของเรื่องราวตอนสร้างตัวละครของเธอจะคล้ายกับ Aran เพียงแค่เธอใช้ธนูในการยิงแบบอัตโนมัติมือเดียวถึง 2 อันเป็นอาวุธเท่านั้น โดยจัดอยู่ในกลุ่มนักรบผู้ต่อต้านเวทมนตร์ดำ The Legend

สายอาชีพ Phantom พอสร้างตัวละครมาจะอยู่ใน Crystal Garden เป็นเรือลอยฟ้าขนาดใหญ่ นักรบผู้ต่อต้านเวทมนตร์ดำ Thief Hero นามว่า "Phantom" หลายร้อยปีที่ผ่านมาเขามีชื่อเสียงในหมู่ขุนนางและพ่อค้าที่ร่ำรวย เขาเป็นหัวขโมยชั้นหนึ่งในเมือง Azwan แม้แต่ผู้คนก็ไม่เห็นร่องรอยของเขา จนได้ถูกขนานนามว่า "Phantom" เผยแพร่รู้จักกันดีทั่วโลกเมเปิ้ล Phantom เข้าร่วมเป็นฮีโร่ผู้ต่อต้านจอมเวทมนตร์ดำและได้เข้าร่วมสงครามกับเหล่าฮีโร่คนอื่นๆ และถึงแม้ว่าการเลือกเส้นทางที่จะเป็นฮีโร่จะสามารถปกป้องสิ่งต่างๆ ได้ แต่เขาก็ต้องเสียคนที่เขาแอบรักไปจากคำสาปของ Black Mage (นั่นก็คือ Aria ซึ่งเป็น Empress คนก่อนหน้า Cygnus) Phantom ได้ถูกส่งมายังเมือง Ereve พร้อมกับรอยยิ้มแห่งชัยชนะจากสงครามในอดีตในอีก 100 ปีถัดมาเขาไม่รู้ว่าเทพธิดาได้ประทานพรนำเขามายังที่นี่ ซึ่งจริงๆ แล้ว Shinsoo สัตว์วิเศษแห่งเมือง Ereve ได้ใช้พลังของ Skaia ขุมทรัพย์ของเมืองเป็นพลังในการส่งเขามาในอีก 100 ปีข้างหน้าเพื่อรวมพลังกับนักรบคนอื่นๆ ในที่สุดฮีโร่คนที่สี่ก็ปรากฏขึ้นและเป็นครั้งที่สองที่จะได้ร่วมมือกับเพื่อนๆ เพื่อปกป้องโลกเมเปิ้ลและใช้อาวุธหลักคือ "คทาวิเศษ" ที่แปลงเป็นอาวุธชนิดต่างๆ ได้ทั้งหมด โดยจัดอยู่ในกลุ่มนักรบผู้ต่อต้านเวทมนตร์ดำ The Legend

สายอาชีพ Shade เป็นโจรสลัดที่ใช้สนับมือเป็นอาวุธหลัก ผสมผสานกับเวทมนตร์ ไม่มีใครจำเขาได้ เนื่องจากตอนต่อสู้กับ Black Mage เมื่อ 100 ปีที่แล้วเขาได้สละโดยการมอบพลังให้กับ Hero ที่เหลือทั้งหมด และการเสียสละครั้งนั้นทำให้เขาหายไปจากความทรงจำของเหล่า Hero ทั้ง 5 และความทรงจำของเขาก็ขาดหายไปด้วยเช่นกัน เขาตื่นขึ้นอีกครั้ง ณ โลก Grandis ซึ่งยังมีความสับสนอีกมากมาย ว่าเขารอดชีวิตหลังจากการถ่ายพลังและมาอยู่ที่โลก Grandis ได้อย่างไร ทุกอย่างยังคงเป็นปริศนา เพราะไม่มีใครรู้และเจ้าตัวเอง ก็ยังถูกลบความทรงจำอีกด้วย

สายอาชีพ Luminous ใช้อาวุธเป็นคทาที่มี 2 ด้านเรียกว่า Shining Rod และลูกแก้ว Orb เป็นผู้ที่ใช้ทั้งเวทมนตร์ขาวและเวทมนตร์ดำ ตามเรื่องราวในบางครั้งจิตใจของตัวละครนี้ สามารถเป็นได้ทั้งผู้พิทักษ์และผู้ทำลาย เนื่องจากตอนที่มีการต่อสู้กับ Black Mage อยู่นั้นเขาเป็นคนสุดท้ายที่ยังมีพลังหลงเหลืออยู่ หลังจากที่ Black Mage ถูกบั่นทอนกำลังลงโดย Aran Freud และ Mercedes แล้ว Luminous กำลังจะผนึก Black Mage ลงได้แต่ด้วยพลังอันมหาศาลที่แผ่นออกมา ณ วินาทีนั้นทำให้เวทมนตร์อันศักสิทธิ์ของเขาได้ถูกครอบงำเป็นเวทมนตร์ดำอยู่ครึ่งหนึ่ง จบจนปัจจุบันนี้เขาก็ยังสับสนอยู่กับการใช้พลัง เพราะถูกแปลสภาพให้ต้องใช้ทั้งมนตร์ขาวและศาสตร์มืด อย่างไรก็ตามเขายังคงจัดอยู่ในกลุ่มนักรบผู้ต่อต้านเวทมนตร์ดำ The Legend พลังของเขาจะแปรผันไปตามเกจ Equllibrium

### สายอาชีพ Nova

|
|  |
**ตารางแสดงสายอาชีพ - Job Progression**| เริ่มต้น | Job 1 (Lv. 10-30) , Job 2 (Lv. 30-60) , Job 3 (Lv. 60-100) , Job 4 (Lv. 100-140) , Hyper Skill (Lv. 140-200), Job 5 (Lv. 200-260), Job 6 (Lv. 260-300) |
| --- | --- |
| Nova - นักรบผู้สืบเชื้อสายแห่งมังกร |
| Kaiser : Warrior นักรบมังกรผู้มาพร้อมกับดาบแห่งวิญญาณนักสู้ |
| Nova : Magician *(รอประกาศ)* |
| Kain : Archer ผู้ใช้คันธนูเหล็กและมนตร์ดำ |
| Cadena  : Thief ผู้ใช้โซ่ตรวนในการปราบเหล่าร้าย |
| Angelic Burster : Pirate นักรับสาวผู้เก่งกาจในการใช้สนับมือ |

สายอาชีพ Nova เป็นอาชีพที่มาจากอีกมิติหนึ่งหรือมิติคู่ขนานคนละด้านกับโลกแห่งเมเปิ้ล เป็นนักรบสายพันธุ์มังกร มีทั้งเขา ปีก หางติดมาแต่กำเนิดโดยทุกๆ ตัวมีอาวุธแตกต่างกันออกไป โดยบางตัวละคร มีเวทมนตร์ผสมอยู่ด้วยเป็นวิญญาณ

### สายอาชีพ Lef / Flora

|
|  |
**ตารางแสดงสายอาชีพ - Job Progression**| เริ่มต้น | Job 1 (Lv. 10-30) , Job 2 (Lv. 30-60) , Job 3 (Lv. 60-100) , Job 4 (Lv. 100-140) , Hyper Skill (Lv. 140-200), Job 5 (Lv. 200-260), Job 6 (Lv. 260-300) |
| --- | --- |
| Flora - นักรบผู้ยืนหยัดจากสงครามในอดีต |
| Adele : Warrior นักรบจากกองทัพทหาร Flora |
| Illium : Magician ผู้มากับพลังแห่งคริสตัล |
| Flora : Archer *(รอประกาศ)* |
| Khali  : Thief ผู้มากับพลังแห่งลม |
| Ark : Pirate ผู้มีอสูรยกายแฝงอยู่ภายในตัว |

สายอาชีพ Illium เป็นเหล่าผู้รอดจากสงครามระหว่างเผ่าพันธุ์ Lev กันเอง ที่แบ่งกันระหว่างชนชั้นสูง (High Lef) กับชนชั้นปกครอง (Wooden Lef) เมื่อฝ่ายชนชั้นถูกปกครองได้พ่ายแพ้สงคราม จึงได้ทำการหลบซ่อนตัวในชั้นใต้ดินของเมือง Savage Terminal โดยใช้เวทมนตร์ร่ายเอาไว้ทั้งเมือง ทำให้บุคคลที่ไม่ใช้เผ่าพันธุ์ Lef นั้นสามารถเข้าไปได้ และภายในมีพื้นที่มากมาย เพราะร่ายด้วยเวทมนตร์ Illium คือ ชาวเผ่า Wooden Lef ที่ฝึกฝนตนเองจากตำราและกลายเป็นนักเวทมนตร์ที่เก่งกล้า เพื่อสักวันที่จะเอาชนะกลุ่มชนชั้นสูง และรวมเผ่าให้กลับเป็นหนึ่งเดียว

สายอาชีพ Ark เป็นชาวเผ่า High Lef ที่ถูกดึงเข้าไปในด้านมืด ทำให้ครึ่งหนึ่งของร่างกายของเขากลายเป็นอสุรกาย ขณะที่เดินอยู่ในหุบเขานั้น และเขาตื่นขึ้นมาด้วยความทรงจำที่หายไป ทำให้ต้องออกค้นหาความจริงเกี่ยวกับตัวเขาในสถานการณ์ที่วุ่นวายนี้

### สายอาชีพ Sengoku

|
|  |
**ตารางแสดงสายอาชีพ - Job Progression**| เริ่มต้น | Job 1 (Lv. 10-30) , Job 2 (Lv. 30-60) , Job 3 (Lv. 60-100) , Job 4 (Lv. 100-140) , Hyper Skill (Lv. 140-200), Job 5 (Lv. 200-260), Job 6 (Lv. 260-300) |
| --- | --- |
| Sengoku - นักรบญี่ปุ่นโบราณ |
| Hayato : Warrior นักรบซามูไรญี่ปุ่น |
| Kanna : Magician นักเวทมนตร์ผู้ใช้ศาสตร์คัมภีร์โบราณ |
| Ayame : Pirate ผู้มากับดอกไม้ไฟ |

สายอาชีพ Sengoku ประกอบด้วยนักรบ ซามูไร นามว่า "ฮายาโตะ" , นักเวทมนตร์โบราณ นามว่า "คันนะ" และโจรสลัดผู้ใช้ปืนดอกไม้ไฟ นามว่า "อายาเมะ" ฝึกฝนจากหมู่บ้านวิถีชีวิตแบบชาวญี่ปุ่น มีวัฒนธรรมที่เด่นชัดและอยู่อาศัยอย่างเป็นเอกเทศ (อายาเมะ เป็นอาชีพพิเศษที่มีชั่วคราว โดยมีอาชีพขั้นเดียวที่มาพร้อมกับ 7 สกิล)

### สายอาชีพ Anima

|
|  |
**ตารางแสดงสายอาชีพ - Job Progression**| เริ่มต้น | Job 1 (Lv. 10-30) , Job 2 (Lv. 30-60) , Job 3 (Lv. 60-100) , Job 4 (Lv. 100-140) , Hyper Skill (Lv. 140-200), Job 5 (Lv. 200-260), Job 6 (Lv. 260-300) |
| --- | --- |
| Anima - พลังแห่งสัตว์ป่า |
| Lara : Magician แกะ ผู้ใช้พลังเวทมนตร์แห่งธรรมชาติ |
| Ho Young  : Thief จิ้งจอกป่า ผู้ซึ่งมีความไว้ดั่งหัวขโมย |
|

สายอาชีพ Ho Young คือ นักหัวขโมยแห่งเผ่าพันธุ์ Anima เป็นเผ่าพันธุ์จิ้งจอกที่มาจากโลก Grandis ที่ได้เรียนรู้เวทมนตร์วิเศษ จากวัดโบราณในขณะที่เกิดความวุ่นวายบนโลก Ho Young ได้ปลดล็อกกล่องเวทมนตร์โบราณที่อยู่ในวัดนั้นและได้ออกสำรวจโลกต่อไป

สายอาชีพ Lara คือ แกะน้อยผู้ที่มีบุคลิกร่าเริงสดใส กระตือรือร้นและตื่นตัวอยู่เสมอ แต่ถ้าเมื่อใดที่ต้องต่อสู้ เขาก็สามารถนำพลังจิตวิญญาณแห่งธรรมชาติอันได้แก่ ผืนดิน แสงแดด ลำธาร ลม และภูผา มาสนับสนุนการต่อสู้ได้อย่างดี

### สายอาชีพ Supernatural

|
|  |
**ตารางแสดงสายอาชีพ - Job Progression**| เริ่มต้น | Job 1 (Lv. 10-30) , Job 2 (Lv. 30-60) , Job 3 (Lv. 60-100) , Job 4 (Lv. 100-140) , Hyper Skill (Lv. 140-200), Job 5 (Lv. 200-260), Job 6 (Lv. 260-300) |
| --- | --- |
| Kinesis - ผู้มาจากต่างมิติ |
|  Kinesis : Magician ผู้มากับพลังเหนือธรรมชาติ |

ในอีกโลกของ Friends Story นั้น Kinesis เป็นนักเรียนธรรมดาที่กำลังจะไปโรงเรียนและเมื่อมีอุบัติเหตุทางถนนเข้ามา จะชนเด็กหญิงรายหนึ่ง จากนั้นโดยไม่ทราบสาเหตุ พลังในตัวก็ได้เกิดขึ้น ทั้งหยุดรถ ส่งสิ่งของลอยขึ้นไปในอากาศได้ เมื่อได้ทราบถึงพลังของตนเอง เขาจึงได้ตัดสินใจช่วยเหลือผู้คนด้วยพลังจิตที่เขามี แต่แล้วกลับเกิดเหตุร้ายอย่างกระทันหัน เมื่อ White Mage บุกจู่โจม Kinesis โดยไม่ทันตั้งตัว เหตุนี้ทำให้เกิด Sink Hole ขนาดใหญ่กลางกรุงโซล และยังทำให้ Kinesis พลาดพลั้งหลุดเข้าสู่ Maple World โดยไม่ได้ตั้งใจ เขาเลยตั้งปณิธานกับกลุ่มนักปราชญ์ที่จะฝึกพลังจิตของตัวเองพร้อมกับช่วยเหลือผู้คนจาก Friends Story ที่หลุดมาใน Maple World ต่อไป

### สายอาชีพ Demon

|
|  |
**ตารางแสดงสายอาชีพ - Job Progression**| เริ่มต้น | Job 1 (Lv. 10-30) , Job 2 (Lv. 30-60) , Job 3 (Lv. 60-100) , Job 4 (Lv. 100-140) , Hyper Skill (Lv. 140-200), Job 5 (Lv. 200-260), Job 6 (Lv. 260-300) |
| --- | --- |
| Demon - นักรบผู้สังเวยวิญญาณ |
|  Demon (Avenger / Slayer) : Warrior ผู้มีเชื้อสายแห่งศาสตร์มืด |

เรื่องราวของ Demon เดิมทีอยู่ในสถานะ Demon Slayer และเป็นพวกเดียวกับ Black Mage แต่เนื่องจากในการสู้รบครั้งก่อนๆ มีคนล้มตายเป็นจำนวนมากรวมถึง Black Mage จงใจที่จะทำลายหมู่บ้านของเขาด้วยและคนรักของเขาซึ่งตอนนี้เหลือแต่เพียงรูปไว้ดูด่างหน้าก็ได้ตายไปพร้อมกับการทำลายกวาดล้างในครั้งนั้นเช่นกัน จึงได้หักหลังและต้องการที่จะล้มล้าง Black Mage โดยการช่วยเหลือของกลุ่ม Resistance และอาชีพ Demon จะสามารถเรียนรู้ได้ 2 แบบเป็น Demon Slayer แบบเดิมที่จะไม่ใช้พลัง Mana (สีฟ้า) ในการโจมตีแต่จะใช้ Demon Fury (สีม่วง) หรือระบบสะท้อนค่าพลังโจมตีจากมอนเตอร์แทน ทักษะการต่อสู้ต่างๆ ยังคงมีพลังแห่งศาสตร์มืดปนอยู่มากมายเนื่องจากเป็นผู้ที่ได้รับพลังมาจาก Black Mage นั่นเอง อาวุธที่ใช้จะเป็นกระบองตรีกูล 3 ง่ามและโล่ ส่วนการเลือกที่จะเป็น Demon Avenger จะไม่มีพลังใดๆ นอกจากใช้เลือดเพียงอย่างเดียวทั้งในการโจมตีและพลังชีวิต และยังคงเป็นอาชีพเดียวที่ไม่ต้องใช้สถานะใดๆ เลยยกเว้นแต่การเพิ่มเลือดอย่างเดียวเท่านั้น ส่วนอาวุธนั้นจะเป็น ดาบพลังวิญญาณปีศาจและโล่

### สายอาชีพ Transcedent

|
|  |
**ตารางแสดงสายอาชีพ - Job Progression**| เริ่มต้น | Job 1 (Lv. 10-30) , Job 2 (Lv. 30-60) , Job 3 (Lv. 60-100) , Job 4 (Lv. 100-140) , Hyper Skill (Lv. 140-200), Job 5 (Lv. 200-260), Job 6 (Lv. 260-300) |
| --- | --- |
| Zero - นักรบเชื้อสายเทพเจ้า |
|  Alpha & Beta นักรบและนักเวทมนตร์ฝาแฝดผู้เป็นบุตรแห่งนางฟ้ากาลเวลา |

สายอาชีพ Zero เป็นตัวละครคู่ เกิดจากน้ำตาของนางฟ้าที่สถิตย์อยู่ ณ Temple of Time นามว่า Rhinne ทุกสิ่งบน Maple World คือ ความฝันของเธอ เมื่อความโหดร้ายมาเยือน เธอจึงหลั่งน้ำตาและกำเนิดมาเป็น Alpha และ Beta แต่กระนั้นในทันใด หยดน้ำตาได้ถูก Black Mage ขโมยไปอยู่ในโลกกระจกที่ตนเองนั้นสร้างขึ้น ซึ่งทั้งคู่จะต้องหาทางออกจากโลกกระจกเข้าสู่โลกแห่งความเป็นจริงให้ได้ ตัวละคร Alpha และ Beta เป็นการบังครตัวละครคู่สองตัวสลับกัน มีการแยกพลังทั้งหมดออกจากกันและใช้พลัง Time Force แทน Mana Point เนื่องจากเป็นบุตรแห่งนางฟ้ากาลเวลา Alpha จะใช้อาวุธเป็น "ดาบยาว" เหมือนซามูไร ส่วน Beta จะใช้อาวุธเป็น "ดาบใหญ่" ซึ่งทั้ง 2 ชนิดนี้จะมีเวทมนตร์แฝงอยู่ด้วย พร้อมกับพลังแหวนวิเศษ และเริ่มตัวละครที่ Level 100

### สายอาชีพ Beast Tamer

|
|  |
**ตารางแสดงสายอาชีพ - Job Progression**| เริ่มต้น | Job 1 (Lv. 10-30) , Job 2 (Lv. 30-60) , Job 3 (Lv. 60-100) , Job 4 (Lv. 100-140) , Hyper Skill (Lv. 140-200), Job 5 (Lv. 200-260), Job 6 (Lv. 260-300) |
| --- | --- |
| Beast Tamer - เด็กน้อยในผืนป่า |
| Chase นักเวทมนตร์ ผู้ผสานชีวิตเข้ากับสัตว์ป่า (Fort , Lai , Eka , Arby) |

สายอาชีพ Chase คือ นักเวทมนตร์ที่ผสานชีวิตเข้าอยู่กับธรรมชาติและผืนป่า โดยอยู่ร่วมกับสัตว์นานาชนิด และใช้พลังเวทมนตร์ที่เรียนรู้จากวิถีแห่งธรรมชาติกับ *อาบาย - แมว* , *ไลค์ - เสือดาวหิมะ* , *ฟอร์ด - หมี* , *แอ็ค - เหยี่ยว* เธอนั้นอาศัยอยู่ใน Arboren บริเวณเขตของ Dawnveil เมื่อเธอเข้าไปในป่าตามปกติ ในวันหนึ่งเธอได้รับความช่วยเหลือจาก อาบาย (แมว) ที่เธอโดนสัตว์ป่าทำร้าย จากนั้นด้วยแรงบรรดาลใจจาก Shade ผู้เป็นฮีโร่คนที่ 6 เธอจึงร่วมกับสัตว์ทั้ง 4 นั้นเพื่อความปลอดภัยของผืนป่า และโลกเมเปิ้ลแห่งนี้ด้วย

### สายอาชีพพิเศษ

|
|  |
**ตารางแสดงสายอาชีพ - Job Progression**| เริ่มต้น | Job (Lev. 1-300) |
| --- | --- |
| นักรบพิเศษ |
| Jett : Pirate ผู้หลบหนีมาจากต่างดาว |
| Mo Xuan : Pirate นักรบในหมู่บ้านอันห่างไกล |
| Pink Bean : Warrior (Monster Job) |
| Yeti : Pirate (Monster Job) |

ทักษะพื้นฐานตัวละคร
-------------------

* ทุกสายอาชีพ จะได้รับ 3 SP และ 5 AP ต่อ 1 เลเวล
* ตั้งแต่เลเวล 101 ขึ้นไป ทุกๆ เลเวลที่ลงท้าย 0 3 6 9 จะได้รับ SP เป็น 2 เท่า เช่น เลเวล 103 จะได้ 6 SP
* ตั้งแต่เลเวล 101 ขึ้นไป ทุกๆ 10 เลเวลจะได้รับ SP เพิ่มอีก 1 เช่น เลเวล 111 จะได้ 4 SP
* ทุกสายอาชีพจะได้ SP ครั้งสุดท้ายตอนเลเวล 140 ยกเว้น ZERO และ Chase ที่ยังได้รับ SP ต่อไป
* ตั้งแต่เลเวล 101 ขึ้นไป ของ ZERO และ Chase จะยังได้ 3 SP อยู่

สถานที่ในเกม
------------

Maple World
Grandis World
Mirror World
### Maple Island

**Mushroom Town Village** สถานที่สำหรับฝึกประสบการณ์สำหรับผู้เริ่มต้นเป็นอาชีพสาย Adventurers เกาะเล็กๆ ที่เป็นหมู่บ้านธรรมดาในรูปแบบลักษณะของเห็ดน่ารักมากมายและยังมี Mainstream Scenario สถานที่บอกเล่าเรื่องราวและประวัติความเป็นมาของ MapleStory
**Amherst** เมืองสำหรับร้านค้าทั่วไปบนเกาะ Maple Island
**Southperry** เมืองท่าที่มีเรือข้ามไปยัง Victoria Island
### Ereve

**Ereve** เกาะเล็กๆ มีลักษณะเป็นธรรมชาติเฉกเช่นนกและสัตว์วิเศษณ์ในเทพนิยาย โดยมีเรื่องเล่าขานกันมาจากการที่ราชินีผู้ปกครองโลกเมเปิ้ลนี้ต้องการจะสร้างนักรบที่แข็งแกร่งไว้ต่อกรกับนักเวทมนตร์ดำที่เคยถูกกำจัดลงได้ในอดีตกาล แต่ด้วยความไม่สบายใจของราชินีและเล็งเห็นว่านักรบในปัจจุบันนั้นคงจะมีไม่เพียงพอ จึงได้ปรึกษากับนักวางฝังเมืองรวมถึงได้เปิดรับนักรบรุ่นใหม่ๆ เพื่อที่จะได้รับการฝึกฝนเป็นนักรบแห่งดาวหงส์นั่นเอง โดยเป็นสถานที่เฉพาะสำหรับการเริ่มต้นเป็นอาชีพ Cygnus Knights ในตำนานและเป็นสถานที่พำนักของ Queen Cygnus ผู้ซึ่งเป็นราชินีที่ปกครองอาณาจักร Maple World อีกด้วย สามารถเดินทางไปกลับจาก Six Path Crossway และเมือง Orbis ได้
### Rien

**Rien** เกาะเล็กๆ มีลักษณะเป็นโขตหินปกคลุมด้วยน้ำแข็ง ภายในหมู่บ้านถูกดูแลและครอบครองโดยเหล่านกเพนกวิน เป็นสถานที่เฉพาะสำหรับการเริ่มต้นอาชีพ Aran สายอาชีพที่เน้นการโจมตีแบบแต่เนื่องและการต่อสู้กับเวทมนตร์ดำและไสยศาสตร์ โดยมีตำนานเป็นที่เรื่องลือกันมามาว่า เหล่านักรบ Aran ในรุ่นแรกๆ ได้ถูกพวกนักรบมนตร์ดำผนึกพวกเขาพร้อมกับพลังอันเร้นลับที่ซ่อนไว้ของเหล่านักรับ Aran ไว้ในน้ำแข็ง สามารถเดินทางมาได้โดยนั่งเรือปลาโลมาจากเมือง Lith Harbor
**Riena Strait** อยู่ในละแวกใกล้ๆ กับเมือง Rien โดยจะมีสัตว์ประหลาดน่ารักมากมาย
### Edelstein

**Edelstein** เป็นทวีปอันห่างไกลแต่เต็มไปด้วยความทันสมัย มีเทคโนโลยีมากมายดำรงอยู่ที่นี่ ผู้คนใช้ชีวิตอันพร้อมไปด้วยอุปกรณ์เทคโนโลยีล้ำยุค เป็นสถานที่เฉพาะสำหรับการเริ่มต้นอาชีพ Resistance ลึกลงไปมีการทำเหมืองแร่อยู่ด้วยซึ่งเป็นแหล่งพลังงานให้กับเมืองนี้ รวมถึงมีการคิดค้นเทคโนโลยีใหม่ๆ อยู่ตลอดเวลา สามารถเดินทางมาได้จากทั้ง Victoria Island และ Orbis
**Verne Mine** เหมืองอันเต็มไปด้วยหุ่นยนต์ประหลาดๆ ภายในมีอัญมณีล้ำค่า เป็นดันเจียนในทวีปและเป็นแหล่งพลังงานให้กับทวีปนี้
**Scrapyard** ซากของเรือเหาะยักษ์ Black Heaven
### Victoria Island

**Six Path Crossway** ต้นไม้ใหญ่ตั้งอยู่ใจกลางเกาะและเป็นทางไปสู่ท่าเรือต่างๆ ของเกาะ Victoria Island และยังมีประตูมิติที่สู่โลก Grandis World ซึ่งเป็นคนละโลกกับ Maple World
**Lumiere** เรือลอยฟ้าและถือเป็นแหล่งเก็บสมบัติของ Phantom (สามารถเข้าจากที่ใดก็ได้ใน Maple World ผ่านการใช้ทักษะ)
**Ardentmill** เมืองที่รวบรวมไว้แต่นักทำแร่ อาวุธและน้ำยา ที่มีคุณสมบัติพิเศษมากกว่าของธรรมดาทั่วไป ทุกชิ้นที่ออกจากเมืองนี้จะมีความสามารถที่สูงเป็นพิเศษ (สามารถเข้าจากที่ใดก็ได้ใน Maple World ผ่านประตูตามหัวเมืองต่างๆ)
**Lith Harbor** เมืองท่าแห่งแรกที่มาถึงหลังจากที่เดินทางมาจากเกาะ Maple Island
**Gold Beach** เป็นชายหาดพักร้อน สร้างรีสอร์ทโดยทองคำ สามารถเดินทางมาโดยเครื่องบินจาก Six Path Crossway โดยในทะเลก็มี Black Slimes ที่พยายามจะก่อความไม่สงบที่นี่
**Henesys** เมืองสำหรับเปลี่ยนอาชีพสายนักธนู ด้านบนของเมืองเป็นบ้านของ Utah สถานที่เริ่มต้นอาชีพ Evan
**Partem** เมืองโบราณ ที่ตั้งอยู่ใกล้กับเมือง Henesys เป็นจุดที่ Pathfinder ถือกำเนิดจากการที่นักสำรวจได้ไปพบพลังลึกลับโบราณ พร้อมกันตันธนู
**Mushroom Castle** เป็นดันเจียนที่ตั้งอยู่ทางด้านซ้ายของเมือง Henesys เป็นปราสาทที่พำนักของราชาเห็ด
**Nautilus Harbor** ท่าจอดเรือดำน้ำ Nautilus สำหรับเปลี่ยนอาชีพสายโจรสลัด
**Ellinia** เมืองสำหรับเปลี่ยนอาชีพสายนักเวทมนตร์
**Elodin** ป่าดิบชื้นอันน่ากลัว อยู่ใกล้ๆ เมือง Ellinia
**Ellinel Fairy Academy** โรงเรียนลับ อยู่ในละแวกเมือง Ellinia เป็นสถานที่สำหรับฝึกเวทมนตร์เบื้องต้นและผืนป่าที่เต็มไปด้วยสัตว์ประหลาด
**Elluel** เมืองของชนเผ่า Elf เป็นอาชีพจำพวก Hero - Mercedes ปกครองโดยราชินีนามว่า Mercedes
**Perion** เมืองสำหรับ เปลี่ยนอาชีพสายนักรบ
**Kerning City** เมืองสำหรับ เปลี่ยนอาชีพสายโจร
**The Secret Garden** เมืองลับ ที่ตั้งอยู่ภายในเมือง Kerning City อีกทีหนึ่ง เป็นสถานที่สำหรับอาชีพ Dual Blades และแหล่งหลบซ่อนของหัวหน้าเมือง Kerning City คนเก่า
**Kerning Tower** เป็นศูนย์การค้าตั้งอยู่เป็นจัตุรัสเมืองอันวุ่นวายและรอบนอกศูนย์การค้าเป็นตลาดกลางคืน Kerning Night Market
**Sleepywood** ดันเจียนที่ตั้งตระหง่านอยู่ตรงกลางเกาะ Victoria Island โพรงต้นไม้ใต้ดินซึ่งสามารถเข้าได้ทางล่างสุดของ Six Path Crossway และลึกลงไปเป็นถ้ำเก่าแก่อันศักดิ์สิทธิ์
**Root Abyss** ดันเจียนอีกแห่งที่แยกออกมาจากทางเดินของ Sleepywood โดยเป็นหลุมขนาดใหญ่ที่สามารถตกลงไปได้ลักษณะเป็น World Tree ซึ่งแยกออกเป็น 4 เส้นทางภายในใต้ดินกับบอส 4 ตัวอันประหลาด ทั้งหมดถูกควบคุมโดย Damien น้องชายของ Demon ที่รอดจากการทำลายล้างหมู่บ้านและยอมมาเป็นผู้ใต้บังคับบัญชาของ Black Mage
**Dark World Tree** ดันเจียนอีกแห่งที่แยกออกมาจากทางเดินของ Sleepywood เช่นกัน โดยเป็นหลุมลงไป ภายในเป็นโพรงต้นไม้กลับหัวขนาดใหญ่ที่น่ากลัว และด้านในสุดจะพบกับบอส Damien
### Ossyria

* บริเวณเขต *El Nath Mountains*

**Orbis** เมืองลอยฟ้าที่เหล่านางฟ้าเป็นผู้ปกครอง
**El Nath** เมืองที่ถูกปกคลุมไปด้วยหิมะ
**Chryse** ภูเขาอันสูงตระหง่านที่ต้องทำการบินขึ้นไป ทุกสิ่งมีขนาดใหญ่โตกว่าปกติ ลักษณะคล้ายเรื่องราวของเทพเจ้าโอลิมปัส มีสนามประลองในลักษณะกรีกโบราณ จำพวกแกลดิเอเตอร์
**Dead Mine** ดันเจียนลี้ลับของเมือง El Nath ประกอบไปด้วยมอนสเตอร์ที่แสนดุร้ายและผีซอมบี้ภายในมีลักษณะเป็นเหมืองร้างใต้ดินที่มีลาวาร้อนไหลอยู่ ด้านในสุดเป็นสถานที่ศักดิ์สิทธิ์ไว้สำหรับบุกเข้าพิชิต Boss สุดโหดในตำนาน Zakum
**Ice Ravine** ดันเจียนลี้ลับอีกแห่งของเมือง El Nath ประกอบไปด้วยมอนสเตอร์ที่น่ากลัว เป็นพวกสัตว์ป่าหน้าตาประหลาดๆ และปีศาจ 2 ขาพร้อมนักรบหุ้มเกราะจำนวนมาก
**Lion King's Castle** ดันเจียนลี้ลับอีกแห่งหนึ่งของเมือง El Nath เป็นปราสาทของเจ้าป่าสิงโตในครั้งอดีต แต่ปัจจุบันได้กลายเป็นสัตว์ประหลาดน่ากลัว คอยเฝ้าปราสาทอยู่เรื่อยมาและมีทหารองค์รักษ์ปีศาจ จำพวกสัตว์ต่างๆ มากมาย มีเรื่องราวในอดีตกาลกล่าวไว้ว่า วันหนึ่งหลังจาก Knight of Cygnus ได้บุกเข้าไปในปราสาทของเจ้าชายประมาณ 100 ปีในอดีต เมื่อเจ้าชายกลับมา เขาพบว่าภรรยาของเขาถูกฆ่าตาย รวมถึงมีเกราะของ Cygnus Knight's อยู่ด้วย เขาไม่มีทางเลือกนอกจากจะเข้ารวมกับจอมเวทมนตร์ดำด้วยใจ หลังจากจอมเวทมนตร์ดำโดนผนึกแล้ว เขาก็กลับมาที่ปราสาทของเขา สาบานว่า เขาจะกลับมาแก้แค้นอีกครั้งเมื่อจอมเวทมนตร์ดำคืนชีพอีกครั้ง จากนั้นเขาจึงสาปให้ทุกคนใน El Nath ให้กลายเป็นสัตว์ประหลาดน่ากลัว รวมถึงตัวเขาเองที่กลายเป็นสิงโตที่ดุร้ายและรอคอยใครก็ตามที่ต้องการเอาชีวิตไปเสี่ยงตายรวมทั้งรอคอยการฟื้นคืนชีพของจอมเวทมนตร์ดำด้วย
* บริเวณเขต *Aqua Road*

**Aquarium** เมืองที่ตั้งอยู่ภายใต้มหาสมุทร ภายในมีสวนสัตว์จำพวกสัตว์ที่อยู่บนบกให้ชมด้วย มีดันเจียนใต้น้ำประกอบด้วยสัตว์น้ำน่ารักๆ แต่แฝงไว้ด้วยความน่าสะพรึงกลัว ไม่มีใครทราบถึงแหล่งที่มาของเมืองนี้เพราะเมื่อมีนักสำรวจได้เดินทางมาสำรวจเมืองนี้ในสมัยอดีตกาล นักเดินทางเหล่านั้นก็ไม่ได้กลับออกมาอีกเลย ไกลออกไปเป็นสถานที่ของ เรือโจรสลัดผีในทะเล "Ghost Ship in the Sea Mist" อันเต็มไปด้วยฝูงผีอันน่ากลัว
**Vertias** ฐานที่ตั้งแห่งใหม่ของสายอาชีพ Xenon
* บริเวณเขต *Ludus Lake*

**Ludibrium** เมืองที่ทุกสิ่งทุกอย่างล้วนทำมาจากของเล่นแต่มีชีวิตชีวาและแฝงความเร้นลับแห่งกาลเวลาที่ซ่อนเข้าไว้อยู่ภายใน ด้านนอกเมืองมีหอคอย 2 ด้านโดยด้านขวาสามารถเข้าเครื่องย้อนเวลาไปยังเกาะ Victoria ในอดีตได้
**Fantastic Theme World** สวนสนุกอันเต็มไปเครื่องเล่นและโลกแห่งจินตนาการ แต่ภายในซ่อนเอาไว้ด้วยผี ปีศาจ อันแสนดุร้ายและน่ากลัวเป็นอย่างยิ่งผ่านทางเข้าเครื่องเล่นถ้ำไดโนเสาร์ (ลอกแบบมาจาก Fantasy Theme Park)
**Lowest Floor of Clocktower** เมืองของเล่นที่ถูกเหล่าพวกผีและปีศาจของเล่นครอบครองและเป็นส่วนที่อันตรายที่สุดของบริเวณเขตนี้
**Omega Sector** เมืองที่ถูกเหล่ามนุษย์ต่างดาวรุกราน
**Village Folk Town** เมืองที่สะท้อน วิถีชีวิตและเรื่องเล่าขับขาน ของชาวเกาหลีในสมัยโบราณ โดยเป็นเรื่องราวในหนังสือวิเศษของห้องสมุดเมือง Ludibrium โดยแบ่งเป็นนิทานเกาหลีหลายๆ เรื่องด้วยกัน และมีทางสำหรับไป Aqua Road ด้วย
**Altaire Camp** ถูกค้นพบโดย Athena Pierce และ Dark Lord เดินทางผ่านภายในห้องแห่งกาลเวลาของ Ludibrium Castle [อยู่ ณ หอคอยด้านขวาและขึ้นไปบนสุด] ซึ่งก็คือแคมป์ที่ตั้งของกลุ่มคนที่ทำการย้อนเวลามาในอดีตของโลกเมเปิ้ลแห่งนี้ บริเวณรอบข้างนั้นไม่มีสิ่งปลูกสร้างใดๆ แต่มีลักษณะเป็นป่ารกทึบ โดยรอบเป็นที่ตั้งของสถานที่ Ellin Forest , Mushroom Hill และ Boulder Mountain ซึ่งเป็นเขตต่างๆ ในยุคอดีตกาลของ Victoria Island โดยปัจจุบันได้กลายมาเป็นเมือง Ellinia , Henesys และ Perion นั่นเอง
* บริเวณเขต *Minar Forest*

**Leafre** เมืองแห่งชนเผ่า Halfring ผู้พิทักษ์ผืนป่าและมีหน้าที่คอยปกป้องดูแลไข่มังกร
**Cave of Life** ถ้ำที่ใช้ในการ บุกเข้าพิชิต Boss สุดโหดในตำนาน Horntail
**Stone Colossus** หุบเขาหินยุคดึกดำบรรพ์ อันเต็มไปด้วยต้นไม้ สัตว์ป่าโบราณดุร้ายและปิศาจโบราณ
**Neo City** โลกในอนาคตโดยแบ่งเป็นหลายห้วงเวลา อันเต็มไปด้วยหุ่นยนต์ครองเมือง สามารถเดินทางไปได้โดยผ่านเครื่องเร่งเวลาที่นักเดินทางข้างกาลเวลาประสบอุบัติเหตุและทำตกไว้ ข้างๆ ป่าของเมือง Leafre ที่ชื่อว่า Tera Forest (ลอกแบบมาจาก Neo Tokyo)
**Kritias** เป็นเมืองในอดีตที่หายสาปสูญไป อยู่คล่อมระหว่างทวีป Minar Forest กับ Nihal Desert แต่สามารถเดินทางเข้ามาได้จาก Minar Forest เท่านั้น เริ่มจากผ่านมาช้านานก่อนที่จะถึงยุคสมัยใหม่ ผู้ที่มีความเชี่ยวชาญระดับสูงเท่านั้นจึงจะสามารถเข้าไปได้ เนื่องจากปัจจุบันเมืองได้ปลุกขึ้นมาจากอำนาจของ Black Mage เมืองนี้เต็มไปด้วยสัตว์ดุร้าย แต่ก็มีความเจริญสูงเนื่องจากผู้คนมีความสามารถในการเล่นแร่แปรธาตุได้เป็นอย่างดี ในเมืองมี Boss ตัวขนาดใหญ่ที่สุดนามว่า Hekaton
* บริเวณเขต *Mu Lung Garden*

**Mu Lung** หมู่บ้านมูหลุง เมืองของหมีแพนด้าที่นิยมการทำสมุนไพร ภายในมีหอคอย **Dojo Tower** สถานที่สำหรับการประลองยุทธ์กับท่านผู้เฒ่าแห่งอาณาจักร Mu Lung Garden ในภารกิจ Mu Lung Raid
**Herb Town** หมู่บ้านแห่งโสมและเป็นที่ซ่อนแหล่งกบดานของพวกโจรสลัดโสมจอมฉกาจ
**Golden Temple** วัดอารามแห่งความร่มรื่นและเงียบสงบ มีดันเจียนลึกลับตั้งอยู่ในเมือง นอกเมืองมีป่าอันรกทึบมีฝูงลิงคอยปกป้องป่านี้ไว้ สามารถเดินทางมาได้โดยผ่านนก Hak (ลอกแบบมาจาก Peace Temple)
* บริเวณเขต *Nihal Desert*

**Ariant** เมืองอาหรับที่ปกคลุมไปด้วยทะเลทรายมีองค์สุลต่านและราชินีเป็นผู้ปกครอง ไกลออกไปเป็นพีระมิดอันเต็มไปด้วยความลึกลับและน่ากลัว
**Magatia** เมืองแห่งการเล่นแร่แปรธาตุ มีสัตว์ประหลาดมากมายที่เกิดจากการทดลองอันแสนพิสดาร
**Azwan** อารยธรรมแห่งความถูกต้อง สงครามภายในเมือง Azwan ได้เริ่มขึ้นเมื่อ Hilla แม่มดจอมเวทมนตร์ดำพร้อมกองทัพได้เข้ามาบุกรุก ซึ่งเป็นเมืองที่สวยงามและมีอารยธรรมที่ยอดเยี่ยมหลายอย่าง แต่ด้วยกำลังของคนในเมืองไม่เพียงพอและเก่งกล้าจึงไม่สามารถปกป้องได้ ทำให้เมืองค่อยๆ จมหายไปกับน้ำมือของเหล่าชั่วร้าย Hilla ทุ่มเทกำลังเพื่อทำลายเมืองจากคำสั่งของ Black Mage และได้สิ่งตอบแทน คือ พลังอมตะและความงาม Black Mage สั่งให้เหล่ากองพลของ Hilla มีหน้าที่ในการควบคุมวิญญานภายในเมืองที่เต็มไปด้วยการตายของผู้คนและทะเลทรายที่เหือดแห้งมานานนับร้อยปี จิตวิญญานที่หลงเหลือของ Azwan กำลังรอความถูกต้องจากเหล่านักรบที่จะมาปกป้องสิ่งชั่วร้ายนี้
* บริเวณเขต *Temple of Time*

**Time Temple** สถานที่อันศักดิ์สิทธิ์แห่งกาลเวลาที่เวลาทั้งหมดในโลกเมเปิลนั้นถูกควบคุมโดยนางฟ้าแห่งกาลเวลานามว่า "Ruinnu" ซึ่งอาศัยอยู่ใน "Time Temple" แห่งนี้นางมีน่าที่รักษาความสเถียรของกาลเวลาในโลกเมเปิ้ลนี้ไว้แต่แล้วเมื่อกาลเวลาผ่านไปได้มีพ่อมดลึกลับ นามว่า "Kriston" ปรากฏกายขึ้นและในยามที่ Ruinnu หลับใหล Kriston ได้แอบใช้กระจกวิเศษของเธอวางแผนปลดปล่อยเหล่ามอนสเตอร์ออกมาเพื่อทำให้การเวลาในโลกเมเปิ้ลนั้นเสียสมดุลไป โดยด้านในสุดของทางเดินจะพบกับ Boss สุดโหดในตำนาน Pinkbean
**Gate to the Future** ประตูซึ่งนำไปสู่อนาคตอันโหดร้ายของโลกเมเปิ้ล คุณจะได้พบกับสถานที่ทุกๆ สิ่งเหมือนกับโลกเมเปิ้ลในปัจจุบันแต่แตกต่างออกไปเมื่ออำนาจของเวทมนตร์ดำเข้าครอบงำและจะได้พบกับบอส Cygnus ผู้ปกครองดินแดน Ereve ซึ่งตอนนี้ได้ถูกมนตร์ดำเข้าครอบงำไปแล้ว รวมถึงเกาะ Ereve ของเธอนั้นได้ตกลงมาอยู่ข้างเมือง Henesys อีกด้วยและเกาะ Victoria ก็ได้แตกเป็นเสี่ยงๆ ไปแล้ว อีกทั้งยังพบ **Twilight of Perion** ซึ่งเป็นเมือง Perion สำหรับเปลี่ยนอาชีพนักรบ ณ เวลาอนาคตที่สถานที่นี้ถูกทำลายล้างและไร้ซึ่งผู้คน
**Gate of the Present** ประตูซึ่งนำไปสู่แม่น้ำ Arcane อันไปพบการดินแดนพิศวงมากมาย ไม่ว่าจะเป็น Vanishing Journey, Chew Chew Island, Lachelein, Arcana, Morass, Esfera และ Tenebris การเดินทางในเขต Arcane River จำเป็นจะต้องมีค่า Arcane Force ที่เพียงพอจึงจะสามารถโจมตีทะลุการป้องกันของมอนสเตอร์บริเวณนี้ได้
**Vanishing Journey** - การเดินทางที่สาปสูญ เป็นที่ตั้งของ Nameless Town บริเวณ Lake of Oblivion สามารถล่องเรือกระดาษไปยังเขตภูเขาไฟแห่งการสูญสิ้นและถ้ำห้วงนิทรา (Cave of Repose)
**Reverse City** - เมืองกลับหัวกลับหางที่ถูกย่อส่วน แล้วเอาเข้าไปอยู่ในกล่องปริศนา โดยกล่องนั้นถูกทิ้งอยู่ในเมือง Vanishing Journey
**Chew Chew Island** - เกาะแห่งอาหาร กับยักษ์ Muto ผู้หิวโหย ลึกเข้าไปในป่า มีเกาะร้างที่อันตรายกว่าด้วยชื่อ Yam Yam Island
**Lachelein** - เมืองแห่งความฝันกับเทศกาลที่ไม่มีวันสิ้นสุด ที่ถูกสร้างขึ้นโดย Lucid เพื่อให้เป็นเมืองที่ปราศจากความเศร้าโศก
**Arcana** - ป่าแห่งวิญญาณ
**Morass** - บึงแห่งความทรงจำ ผจญภัยกับปริศนาของ Tana และอดีตของเมือง Kritias ก่อนที่จะล่มสลายและราชา Hekaton จะกลายเป็นปีศาจร้าย
**Esfera** - ทะเลแห่งการเริ่มต้น เป็นพื้นที่เขตที่ 6 ของ Arcane River เป็นโลกใหม่ที่ไม่มี Transcendent และเป็นที่ที่มีความทรงจำต่างๆ ของ Tana กระจายอยู่รอบๆ
**Sellas** - เมืองที่อยู่ทางได้ของ Esfera เต็มไปด้วยสัตว์พิศวงใต้น้ำ โดยพื้นที่ใต้น้ำเป็นทรงรูปปลาวาฬ
**Tenebris** - ดินแดนแห่งความืดมน ผ่าน 3 สถานที่ลึกลับ Moonbridge > Labyrinth of Suffer > Limen อันเป็นหนทางไปสู่ Black Mage
* บริเวณเขต *Dawnveil*

**Tynerum** ดินแดนปีศาจอันอยู่ห่างไกลออกไปมามาก โดยปกติจะถูกปกคลุมไปด้วยหมอกและไม่ปรากฏในแผนที่ปกติเนื่องจากมีความอันตรายสูง แต่โดยทั่วไปแล้วนักเดินทางยังคงสามารถหาแผนที่ได้เส้นทางเพิ่มเติมได้ ลักษณะของดินแดนถูกปกคลุมไปด้วยปีศาจ คล้ายๆ ปีศาจโบราณ ต่างกับเมือง Kritias ที่เป็นปีศาจที่วัฒนาการออกมาและถูกเล่นแร่แปรธาตุ
**Commerci** เมืองอันทันสมัยที่อยู่ติดกับดินแดนปีศาจ จึงมีกลิ่นอายของความโหดร้ายแฝงเข้ามา รอบเมืองด้านนอกเป็นป่าเชื่อมต่อไปยัง Tynerum และเป็นสถานที่ที่จะสามารถพบมอนเตอร์ที่แตกต่างกันทั้งในเวลากลางวันและกลางคืน อีกทั้งยังมีท่าเรือที่จะพาไปสู่บอสอันน่ากลัวกลางทะเลอีกด้วย
**Arboren** เป็นเมือที่อยู่ทางตอนใต้ของ Port Commerci อุดมไปด้วยป่าไม้เป็นสถานที่กำเนิด Beast Tamer นักรบผู้ฝึกสัตว์ อีกทั้งยังมีรังของ Kobold อีกด้วย
### Grandis

\* *Grandis World เป็นอีกโลกหนึ่งที่เชื่อมผ่านประตูวิเศษกับ Maple World โดยเมืองแต่ละเมืองมักต้องเดินทางผ่านด้วยประตูมิติเท่านั้น ไม่สามารถเดินทางด้วยวิธีธรรมดาได้* \*
**Pantheon** เป็นสถานที่อันศักสิทธิ์และแหล่งกำเนิดของนักรบสายอาชีพ Nova นามว่า Kaiser โดยมีร้านค้าและสิ่งอำนวยความสะดวกต่างๆ คล้ายๆ กับ Maple World และทั้ง 2 โลกนี้ได้เชื่อมต่อกันผ่านทางประตูมิติที่อยู่ตรง Six Part Crossway ต้นไม้ขนาดใหญ่กลางเกาะ Victoria Island
**Heliseum** เดิมทีเป็นเมืองหลักของ Pantheon แต่ได้โดน Magnus ชาว Nova ด้วยกันเองที่ขายวิญญาณให้กับ Black Mage ยึดครองไปและตั้งตนเป็นผู้ปกครอง ภายในเมืองเต็มไปด้วยมอนเตอร์แสนดุร้ายและทำให้ชาว Nova ต้องอพยพออกมาตั้งเมือง Pantheon ใหม่เป็นเมืองหลักแทนโดยมีทางเชื่อมต่อระหว่าง 2 เมืองนี้เพียงทางเดียว คือ ด้านขาวบนของเมือง Pantheon
**Tyrant's Castle** ปราสาทของ Magnus ที่เป็นศูนย์กลางของเมือง Heliseum โดยมีการคุ้มกันอย่างแน่นหนาพร้อมด้วย Boss แสนฉกาจมากมาย
**Pointy Ear Fox Village** เป็นเมืองต่างมิติ ที่มีลักษณะคล้ายสถาปัตยกรรมของเอเชีย เป็นเมืองต้นกำเนิดของ Shade ที่มาพักฟื้นอยู่ที่นี่ อันเป็น Hero ผู้สาปสูญไปจากความทรงจำทั้งหมดของ Maple World เนื่องมาจากการเสียสละตนเองเพื่อถ่ายพลังในครั้งการต่อสู้กับ Black Mage
**Savage Terminal** ดาวที่แหล่งรวมเหล่าร้ายของโลก Grandis และเป็นแหล่งกำเนิดของนักรบ Cadena และมีโป๊ะขนาดใหญ่ อยู่ริมทะเลชื่อ Toolen City
**Asylum** เมืองที่ภายในมีมิติที่หลบซ่อน และแฝงตัวใน Savage Terminal เป็นแหล่งหลบซ่อนของนักเวทมนตร์ Illium แห่งเผ่า Lef
**Verdel** ทะเลทรายอันแห้งแล้งที่อสูรกายได้ทิ้ง Ark ไว้ลำพัง ก่อนที่เขาจะตื่นขึ้นเป็นโจรสลัด Ark แห่งเผ่า Lef
**Cheongungol** หรือ **Blue Cloud Valley** บ้านเกิดของเผ่า Anima เป็นเผ่าพันธุ์จิ้งจอก คล้ายกับที่อยู่บนดาว Pointy Ear Fox Village
**Ristonia** เมืองที่พำนักของ Adele นักรบจากกองทัพทหาร Flora
**Narin** หมู่บ้านเล็กๆ อันเป็นจุดเริ่มต้นของสายอาชีพ Anima เวทมนตร์ Lara
**Cernium** หรือ City of Gods เมืองแห่งนักบวชชั้นสูงที่หายสาปสูญระหว่างสงคราม
**Hotel Arcs** โรงแรมพิศวง กลางทะเลทราย
**Odium** ห้องสมุดที่ซ่อนอยู่ในเมฆมีความลับและสถานที่ต่างมิติ
**Dowonkyung** หรือ Shangri-La สถานที่ลึกลับที่ซ่อนอยู่ใต้ผืนผ้าฝาผนังใน Odium
**Arteria** ยานขนาดใหญ่มาก ที่บรรจุนักรบ โดยเป็นของเผ่า Hight Lef ที่มารุกราน Maple World
**Carcion** พื้นที่เล็กๆ ในทวิป แต่เป็นหมู่บ้านศักสิทธิ์ที่มีเทพีสถิตย์อยู่ในต้นไม้ขนาดใหญ่ ปกปักรักษา
### World Tour (Exclusive Map)

* บริเวณเขต *Zipangu - ญี่ปุ่น*

แท้จริงแล้วเขต Zipangu ประกอบด้วยทวีปหลักอยู่ 5 ทวีปด้วยกัน คือ
1. Mushroom Shrine
2. Showa Town
3. Neo Tokyo
4. Kaede Castle Gates
5. Tokyo
**Mushroom Shrine** ศาลเจ้าเห็ด ที่แวดล้อมไปด้วยต้นซากุระที่แสนสวยงาม มีมอนสเตอร์เห็ดและสัตว์นานาชนิดแต่ลึกลงไปในป่าจะมี มอนสเตอร์สุดโหดมากมายภายในมีทางแยกไปที่ลับที่จะนำไปสู่สุสานอันน่ากลัว มีประวัติเรื่องราวอันยาวนานไปถึงยุคอดีตกาลที่มีเทพธิดาแห่ง Zipangu เป็นผู้ปกครองก่อนจะถัดมาถึงยุคของพวกโชกุน
**Momijiga Hill** เนืนเขาขนาดใหญ่ เป็นที่ตั้งของหมู่บ้านสำหรับฝึกนักรบญี่ปุ่นผู้มาพร้อมกับพัดอันทรงพลังและหมาป่าคู่ใจ นามว่า *Kanna*
**Honnouji** ปราสาทลึกลับอีกแห่งหนึ่ง เป็นที่กำเนิดและฝึกฝนของเหล่านักรบญี่ปุ่นซามูไร นามว่า *Hayato*
**Showa Town** เมืองโชวะซึ่งเป็นที่อยู่อาศัยของ เหล่าบรรดายากูซ่าสุดโหดและ Boss ที่เก่งกาจ
**Kaede Castle Gates** ปราสาทญี่ปุ่นโบราณ เต็มไปด้วยฝูงนินจาและ Boss ที่แสนฉกาจ มีท่านโชกุนเป็นผู้ปกครองอาณาจักร Zipgngu ในสมัยนั้น สามารถเดินทางโดยผ่านการย้อนเวลาจาก Zipangu ในปัจจุบัน
**Neo Tokyo** เมืองหลวงของประเทศญี่ปุ่นในอนาคตอันเต็มไปด้วยเทคโนโลยีอันทันสมัยและหุ่นยนต์มากมาย โดยแต่ก่อนนั้นดินแดนแห่งนี้เคยเป็นสถานที่อันสงบสุขและร่มย์รื่น แต่ต่อมาหุ่นยนต์ที่ชาวญี่ปุ่นได้สร้างมาเพื่อทำงานให้กับมนุษย์นั้นเกิดมีการขัดข้องขึ้นมา เมื่อมันฉลาดขึ้นมากๆ และมีความคิดเป็นของตนเองจึงทำให้เกิดการก่อกบฏคิดที่จะยึดครองโลกใบนี้ทำให้มวลมนุษย์ทั้งหลายจำเป็นต้องหาทางหยุดยั้งแผนการครั้งนี้ให้ได้สามารถเดินทางโดยผ่านการเร่งเวลาไปยังอนาคตจาก Zipangu ในปัจจุบัน
**Tokyo** ตั้งชื่อตามเมืองหลวงหลักของประเทศญี่ปุ่น เป็นเมืองที่ยังไม่เปิดเผยข้อมูล
* บริเวณเขต *Formosa - ไต้หวัน*

**Ximending** เมืองศูนย์กลางความเจริญและแฟชั่นที่ล้ำสมัย ของชาวไต้หวัน
**Night Market** ตลาดกลางคืนอันคึกคักและสวยงาม
**Taipei 101** เป็นศูนย์การค้าตั้งอยู่เป็นจัตุรัสเมืองอันวุ่นวายและรอบนอกศูนย์การค้าเป็นตลาดกลางคืน Night Market
* บริเวณเขต *Dong Fang Shen Zhou - จีน*

\* บริเวณเขตย่อย *Shanghai*
**Shanghai Wai-Tan** ท่าเรือเซี่ยงไฮ้
**Yuyuan Garden** สวนสาธารณะและลานกว้างสำหรับการประลองยุทธ์
\* บริเวณเขตย่อย *Shaolin Monastery*
**Mount Song Town** เมืองที่พระสงฆ์แห่ง วัดเส้าหลินพำนักอยู่
**Grand Hall of the Great Sage** สถานที่ฝึกฝนวิทยายุทธ 18 อรหันต์
\* บริเวณเขตย่อย *Jiang Hu Mountain*
**Royal Tomb** แผ่นดินลี้ลับในชนบท
**Jiang Hu** หมู่บ้านอันห่างไกล สถานที่เริ่มต้นของอาชีพ Mo Xuan
* บริเวณเขต *Masteria - สหรัฐอเมริกา*

**New Leaf City** เมืองศูนย์กลางแห่งความเจริญและทันสมัยของชาวตะวันตก ไกลออกไปจะพบว่ามีศูนย์กลางของยานอาวกาศขนาดใหญ่จากต่างดาวที่มาตกอยู่บนโลกด้วย
**Haunted House** หมู่บ้านผีสิง สุดสยอง เต็มไปด้วยวิญญาณร้ายที่ชวนทำให้ขนลุกซู่
**Crimsonwood Keep** ปราสาทที่ปกครองโดยกษัตริย์ผู้ดูแลทวีป Masteria อันเต็มไปด้วยทหารและนักรบผู้แกร่งกล้า ลึกลงไปมีถ้ำอันเว้งว้างแต่แฝงไปด้วยวิญญาณของนักรบที่ดุร้ายในสมัยโบราณ
**Veracent** ปราสาทผีดูดเลือดอันน่ากลัว เต็มไปด้วยสัตว์ประหลาดอันแสนดุร้าย
* บริเวณเขต *Siam - ไทย*

**Floating Market** หมู่บ้านตลาดน้ำ ที่แสนชุ่มชื่น และครึกครื้นเคยเป็นเส้นทางไปเมือง Kerning City แต่ตอนนี้ถูกปิดช่องทางไปแล้ว
**Peace Temple** วัดอารามแห่งความร่มรื่นและเงียบสงบ มีดันเจียนลึกลับตั้งอยู่ในเมือง นอกเมืองมีป่าอันรกทึบมีฝูงลิงคอยปกป้องป่านี้ไว้
* บริเวณเขต *South East Asia - เอเชียตะวันออกเฉียงใต้*

\* บริเวณเขตย่อย *Singapore*
**Central Business District (CBD)**  เมืองศูนย์กลางแห่งความเจริญและความทันสมัยของชาวสิงคโปร์
**Ulu City** เมืองร้างห่างไกลออกไปจาก CBD ที่เป็นตึกแถว ห้องเช่าและอาพาทเมนต์ รกร้างไร้ผู้คนและแฝงไปด้วยผีปีศาจอันพิสดารภายใต้ซากปรักหักพัง
**Boat Quay Town** เมืองที่มีซากเรือปรักหักพังอยู่ภายใน มีเหล่าฝูง กะลาสีปีศาจ ยึดครองอยู่
\* บริเวณเขตย่อย *Malaysia*
**Trend Zone Metropolis** เมืองศูนย์กลางแห่งความเจริญและความทันสมัยของชาวมาเลเซีย มีรถไฟฟ้าความเร็วสูงไว้เดินทาง เป็นสัญลักษณ์แห่งความเจริญรุ่งเรืองและทันสมัยของประเทศมาเลเซีย
**Kampung Village** เมืองที่มีลักษณะเป็นหมู่บ้านชานเมืองของชาวมาเลเซีย มีบ้านไม้สมัยโบราณและกลิ่นอายของความเป็นชนบทอยู่ด้วย
**Enchanted Forest** ถัดห่างออกไปจากเมือง Kampung Village เป็นป่าอันร่มรื่นสวยงาม ออกแนวธรรมชาติที่เต็มเปี่ยมไปด้วยสีสรรสวยงาม
**Fantasy Theme Park** สวนสนุกอันเต็มไปเครื่องเล่นและโลกแห่งจินตนาการ แต่ภายในซ่อนเอาไว้ด้วยผี ปีศาจ อันแสนดุร้ายและน่ากลัวเป็นอย่างยิ่งผ่านทางเข้าเครื่องเล่นถ้ำไดโนเสาร์
### Event Special Map

**Amoria** เมืองแห่งความรักในรูปแบบตะวันตกใช้เป็นที่จัดงานแต่งงานในสไตล์ตะวันตกและภายในยังมีกิจกรรมพิเศษต่างๆ อีกมากมายที่ทำได้เฉพาะตัวละครที่แต่งงานแล้วเท่านั้น
**Peach Blossom Island** เมืองแห่งความรักในรูปแบบชาวจีนใช้เป็นที่จัดงานแต่งงานในสไตล์จีนและภายในยังมีกิจกรรมพิเศษต่างๆ อีกมากมายที่ทำได้เฉพาะตัวละครที่แต่งงานแล้วเท่านั้น
**Shalom Temple** สถานที่จัดเทศกาล Hanukkah เป็นเทศกาลแห่งแสงไฟของชาวยิวโดยจะจัดติดต่อกันตามประเพณียาวไปนาน 7 วัน 7 คืนเป็นประจำทุกปี (แผนที่พิเศษ เฉพาะช่วงเดือนธันวาคม)
**Happyville** หมู่บ้านแห่งความสุข เป็นสถานที่จัดงานเทศกาลคริสต์มาส (แผนที่พิเศษ เฉพาะช่วงเดือนธันวาคม)
**Beer Tent** สถานที่จัดงานเทศกาล Oktoberfest เบียร์เยอรมัน (แผนที่พิเศษ เฉพาะช่วงเดือนกันยายน - ตุลาคม)
**Haunted Mansion** สถานที่สำหรับเทศกาล Halloween ช่วงเวลาแห่งการหลอกหลอน (แผนที่พิเศษ เฉพาะช่วงเดือนกันยายน - ตุลาคม)
**Chuseok** สถานที่จัดงาน ซูฮก เทศกาลการเก็บเกี่ยวพืชและผักของชาวเกาหลี (แผนที่พิเศษ เฉพาะช่วงเดือนกันยายน)
**Otsukimi** สถานที่จัดงาน โอสึคิมิ หรือรู้จึกกันในอีกชื่อ คือ สึคิมิ เทศกาลชมจันทร์ ของชาวญี่ปุ่น (แผนที่พิเศษ เฉพาะช่วงเดือนสิงหาคม)
**Maple Tree Hill** แผนที่สำหรับการฉลองครบรอบวันเกิดของ MapleStory (แผนที่พิเศษ เฉพาะช่วงใกล้การฉลองวันเกิดของ MapleStory ในแต่ละประเทศ)

เวอร์ชันต่างๆ
-------------

| เวอร์ชัน | ภาษา | ประเทศ | ผู้ให้บริการ | จำนวนเซิฟเวอร์ | วันที่เปิดให้บริการ | วันที่ปิดให้บริการ |
| --- | --- | --- | --- | --- | --- | --- |
| **Korea (KMS)**  | เกาหลี |  เกาหลีใต้ | NEXON Korea | **14** + 3 Test | 29 เมษายน 2546 | ยังเปิดให้บริการอยู่ |
| **Japan (JMS)**  | ญี่ปุ่น |  ญี่ปุ่น | NEXON Japan | **4** + Test | 3 ธันวาคม 2546 | ยังเปิดให้บริการอยู่ |
| **China (CMS)**  | จีน (ตัวย่อ) |  จีน | Shengqu Games | Gate of Wind : **3** + Test 
Gate of Light : **1** + Test 
Gate of Clouds : **1** + Test 
Gate of Darkness : **1** + Test 
Gate of Water : **1** + Test | 23 กรกฎาคม 2547 | ยังเปิดให้บริการอยู่ |
| **Global (GMS)**  | อังกฤษ | ทวีปอเมริกา  ทวีปยุโรป | NEXON America | Gate of American : **5** + Test 
Gate of European : **2** + Test | 11 พฤษภาคม 2548 | ยังเปิดให้บริการอยู่ |
| **Taiwan (TMS)**  | จีน (ตัวเต็ม) |  ไต้หวัน  ฮ่องกง มาเก๊า | Gamania | **7** + Test | 31 พฤษภาคม 2548 | ยังเปิดให้บริการอยู่ |
| **South East Asia  (MSEA)**  | อังกฤษ |  มาเลเซีย  สิงคโปร์ ฟิลิปปินส์ | Asiasoft Online (Singapore) | **4** | 23 มิถุนายน 48 | ยังเปิดให้บริการอยู่ |
| **Thailand (ThMS)**  | ไทย |  ไทย | Asiasoft | **4** | 16 สิงหาคม 2548 | 29 มิถุนายน 2555 |
| NEXON Thailand | **1** | 31 ตุลาคม 2560 | 1 เมษายน 2563 |
| **Europe (ฺEMS)**  | อังกฤษ |  ทวีปยุโรป | NEXON Europe | **1** | 12 เมษายน 2550 | 10 พฤศจิกายน 2559 |
| **Hong Kong (ฺHMS)**  | จีน (ตัวเต็ม) |  ฮ่องกง | Gamania | **1** | 1 กรกฎาคม 2550 | 23 กุมภาพันธ์ 2552 |
| **Brazil (ฺBMS)**  | โปรตุเกส |  บราซิล | Level Up Games | **1** | 10 มิถุนายน 2551 | 22 ตุลาคม 2554 |
| **Vietnam (ฺVMS)**  | เวียดนาม |  เวียดนาม | Vina Games | **2** | 25 มิถุนายน 2551 | 14 กันยายน 2553 |
| **Indonesia (ฺIMS)**  | อินโดนีเซีย |  อินโดนีเซีย | LYTOGAME | **1** | 18 มิถุนายน 2557 | 16 ธันวาคม 2558 |
|

1. ↑  ย้ายไปรวมกับ GMS
2. ↑  ย้ายไปรวมกับ TMS

แหล่งข้อมูลอื่น
---------------


วิกิตำรามีคู่มือในหัวข้อ ***เมเปิลสตอรี***

* (เว็บไซต์อย่างเป็นทางการ)
* (เว็บไซต์ภาษาอังกฤษ - ข้อมูลญี่ปุ่น)
* (เว็บไซต์ภาษาอังกฤษ - ข้อมูลเกาหลี)
* (เว็บไซต์ภาษาอังกฤษ - ข้อมูลสหรัฐอเมริกา)
* เก็บถาวร 2014-02-05 ที่ เวย์แบ็กแมชชีน (เว็บไซต์ภาษาไทย - ข้อมูลสหรัฐอเมริกา)